EkBass/fiwiki-20250220-pages-articles huggingface dataset:
Dmitri Jazov

Dmitri Timofejevitš Jazov (, 8. marraskuuta 1924 – 25. helmikuuta 2020 Moskova, Venäjä) oli viimeinen Neuvostoliiton marsalkka, joksi hänet nimitettiin huhtikuussa 1990. Hän oli Neuvostoliiton puolustusministeri vuosina 1987–1991 ja osallistui vuoden 1991 vallankaappausyritykseen. == Elämä == Jazov liittyi vapaaehtoisena puna-armeijaan 1941 valehtelemalla olevansa 18-vuotias, vaikka todellisuudessa hän oli vasta 17-vuotias. Hän taisteli suuressa isänmaallisessa sodassa. Hän opiskeli Frunzen sotilasakatemiassa 1956–1958 ja oli sijoitettuna Neuvostoliiton joukkojen ryhmään Itä-Saksassa, Leningradin sotilaspiiriin sekä Kuubaan ohjuskriisin aikaan. Jazov jatkoi opintojaan Vorošilovin yleisesikunta-akatemiassa. Jazov komensi Neuvostoliiton 34. armeijakuntaa ja 4. armeijaa. 1980-luvulla hän oli Kaukoidän sotilaspiirin varakomentaja ja komensi keskistä rintamaa sekä Keski-idän sotilaspiiriä. Vuoden 1987 Mathias Rustin tapauksen jälkeen hän korvasi puolustusministerinä marsalkka Sergei Sokolovin. Jazov oli vastuussa Afganistanin joukkojen vetäytymisestä sekä kotimaisista kriisipesäkkeistä Kaukasiassa, Keski-Aasiassa sekä Baltian neuvostotasavalloissa. Elokuussa 1991 Jazov liittyi valtion hätätilakomiteaan, jonka tavoitteena oli syrjäyttää Neuvostoliiton presidentti Mihail Gorbatšov. Jazov vastasi joukkojen liikuttelusta kolmipäiväisen kaappausyrityksen aikana. Hän jätti ryhmän kuitenkin jo 20. elokuuta pääministeri Valentin Pavlovin kanssa Moskovan ja Leningradin suurten mielenosoitusten jälkeen. Juntta hajosi seuraavana päivänä. Jazov pidätettiin ja tuomittiin osuudestaan, mutta Venäjän parlamentti armahti hänet helmikuussa 1994. Vielä vuonna 1998 Jazov nimitettiin Venäjän puolustusministeriön kansainvälisen yhteistyön neuvonantajaksi. Liettuassa Jazoville langetettiin vuonna 2019 poissaolevana kymmenen vuoden vankeusrangaistus sotarikoksista, jotka liittyivät Neuvostoliiton hyökkäykseen tammikuun 13. päivänä 1991 Vilnan televisiotorniin. Tapahtumissa kuoli 14 ihmistä ja satoja loukkaantui. === Kuolema === Dmitri Jazov kuoli 25. helmikuuta 2020 pitkäaikaiseen sairauteen 95 vuoden iässä. ==Lähteet== * James R. Millar (toim.), Encyclopedia of Russian History, New York: Thomson Gale, 2004, ISBN 0028656938. ss. 1704–1705 * Dmitry Yazov , Cold War Files * Hyvästi C.C.C.P., Suomen Kuvalehti 33/2001, ===Viitteet=== ==Aiheesta muualla== Luokka:Neuvostoliiton marsalkat Luokka:Neuvostoliittolaiset ministerit Luokka:Puolustusministerit Luokka:Vuonna 1924 syntyneet Luokka:Vuonna 2020 kuolleet
Skidmore, Owings and Merrill

SOM (entiseltään nimieltään Skidmore, Owings & Merrill) on yhdysvaltalainen, Chicagossa kotipaikkaansa pitävä arkkitehtitoimisto, joka on suunnitellut useita maailman korkeimmista pilvenpiirtäjistä. Toimiston perustivat vuonna 1936 Louis Skidmore ja Nathaniel Owings; 1939 mukaan liittyi John O. Merrill. Yritys avasi ensimmäisen toimistonsa New Yorkin kaupunkiin vuonna 1937. SOM on nykyisin yksi maailman suurimmista arkkitehtiyrityksistä, ja se on keskittynyt enimmäkseen korkeatasoisiin liike- ja toimistorakennuksiin. SOM alkoi ensimmäisenä laajamittaisesti käyttää kiiltäviä lasielementtejä pilvenpiirtäjissä. SOM on suunnitellut muun muassa tällä hetkellä maailman korkeimman rakennuksen, Burj Khalifan Dubaissa, Yhdysvaltojen nykyään korkeimman rakennuksen Willis Towerin sekä New Yorkiin, syyskuun 11. päivän iskuissa tuhoutuneiden World Trade Center -kaksoistornien tilalle nousevan Freedom Towerin. == Merkittäviä rakennuksia == * John Hancock Center, Chicago, Illinois, Yhdysvallat, 1969 * Willis Tower (aiemmin Sears Tower), Chicago, Illinois, Yhdysvallat, 1973 * Carlton Centre, Johannesburg, Etelä-Afrikka, 1973 * Ninoy Aquinon kansainvälisen lentoaseman 3. terminaali, Manila, Filippiinit, 1997 * Jin Mao Tower, Shanghai, Kiina, 1998 * San Franciscon kansainvälisen lentoaseman ulkomaan terminaali, San Francisco, Kalifornia, Yhdysvallat, 2001 * Ben Gurionin kansainvälisen lentoaseman 3. terminaali, Tel Aviv, Israel, 2004 * 7 World Trade Center, syyskuun 11. päivän iskuissa tuhoutuneen WTC7:n tilalle rakennettu uusi rakennus, New York, Yhdysvallat, 2006 * Changin kansainvälisen lentoaseman 3. terminaali, Changi, Singapore, 2007 * Trump International Hotel and Tower, Chicago, Illinois, Yhdysvallat, 2009 * Burj Khalifa, Dubai, Arabiemiirikunnat, 2010 * One World Trade Center, New York, New York, Yhdysvallat, 2014 * One Manhattan West, New York, Yhdysvallat, 2019 === Rakennukset työn alla === * Al Hamra Tower, Kuwait City, Kuwait * Broadgate Tower, Lontoo, Englanti * Chemsunny Plaza, Peking, Kiina * Nanjing Greenland Financial Center, Nanjing, Kiina * Pan Peninsula Towers, Lontoo, Englanti * Pearl River Tower, Guangzhou, Kiina * Karlatornet, Göteborg, Ruotsi == Aiheesta muualla == * www.SOM.com Luokka:Suunnittelu- ja konsultointitoimistot Luokka:Arkkitehtitoimistot
Kalevan kisat 1929

Kalevan kisat järjestettiin vuonna 1929 Viipurissa Papulan kentällä 17.–18. elokuuta. Kalevan maljan voitti Helsingin Kisa-Veikot. ==Mitalistit== Laji Kultaa Aika / tulos Hopeaa Aika / tulos Pronssia Aika / tulos 100 m Erkki Koponen 10,8 Akilles Järvinen 11,0 Risto Mattila 11,0 200 m Akilles Järvinen 22,5 Kalervo Pitkänen 22,7 Juho Huhta 22,8 400 m Juho Huhta 51,0 Aarno Niini 51,7 Martti Haanpää 52,0 800 m Harri Larva 1.57,6 Leo Helgas 1.57,9 Arvo Lehtonen 1.58,0 1 500 m Leo Helgas 4.03,1 Niilo Koivunalho 4.03,8 Paavo Jokivirta 4.04,4 5 000 m Toivo Loukola 14.48,7 Kalle Matilainen 14.51,7 Heikki Potila 15.01,1 10 000 m Toivo Loukola 31.22,4 Armas Toivonen 31.27,1 Kalle Matilainen 31.45,8 25 000 m25 000 metrin juoksu kilpailtiin Helsingissä 21. heinäkuuta Martti Marttelin 1.25.42,9 Verner Laaksonen 1.29.14,2 Ilmari Kuokka 1.34.44,9 110 m aidat Bengt Sjöstedt 15,3 Akilles Järvinen 15,7 400 m aidat Jukka Matilainen 55,8 Niilo Mattila 56,1 Martti Jukola 57,3 3 000 m esteet3 000 metrin estejuoksu kilpailtiin Helsingissä 21. heinäkuuta Toivo Loukola 9.28,3 Volmari Iso-Hollo 9.41,0 Erkki Peltonen 9.51,3 Korkeushyppy Armas Wahlstedt 185 Heino Kokkonen 180 Harald Dahlman 180 Seiväshyppy John Lindroth 380 Martti Kymäläinen 380 Ilmari Nikander 360 Pituushyppy Martti Topelius 708 Toimi Tulikoura 700 Guido Gustafsson 682 Kolmiloikka Toimi Tulikoura 14,66 Onni Rajasaari 14,28 Väinö Rainio 14,13 Kuulantyöntö Armas Wahlstedt 15,40 Kalle Järvinen 14,61 Hannes Torpo 14,34 Kiekonheitto Antero Kivi 44,43 Eino Kenttä 43,77 Hannes Torpo 41,72 Moukarinheitto Ville Pörhölä 48,04 Erik Eriksson 47,03 Juho Siltanen 42,05 Keihäänheitto Matti Järvinen 66,18 Eino Penttilä 64,62 Albert Lamppu 60,78 Viisiottelu Martti Topelius 3558,105 Urho Koivistoinen 3014,005 Martti Hakola 2935,835 KymmenotteluKymmenottelu kilpailtiin Helsingissä 20.–21. heinäkuuta Paavo Yrjölä 7607,995 Akseli Finell 7171,485 Martti Topelius 7091,940 ==Kalevan malja== # Seura Pist 1 Helsingin Kisa-Veikot 45 2 Helsingin Toverit 31 3 Tampereen Pyrintö 21 4 Viipurin Urheilijat 19 5 Turun Urheiluliitto 16 Yrjö Halme: Urheilukalenteri 1932 ==Lähteet== * ===Viitteet=== Luokka:Kalevan kisat Luokka:Vuoden 1929 yleisurheilu Luokka:Viipurin urheilu
Kalevan kisat 1928

Kalevan kisat järjestettiin vuonna 1928 Helsingissä 25.–26. elokuuta. Kalevan maljan voitti Tampereen Pyrintö. == Mitalistit == Laji Kultaa Aika / tulos Hopeaa Aika / tulos Pronssia Aika / tulos 100 m Kalervo Pitkänen 11,2 Erkki Koponen 11,2 Risto Mattila 11,2 200 m Kalervo Pitkänen 22,4 Anton Husgafvel 22,7 Leo Vahander 22,7 400 m Juho Huhta 50,2 Jukka Matilainen 50,3 Hannes Höglund 51,5 800 m Harri Larva 1.53,7 Gösta Jansson 1.56,8 Viljo Hyttinen 1.57,6 1 500 m Eino Purje 4.03,9 Gösta Jansson 4.05,5 Leo Helgas 4.06,0 5 000 m Toivo Loukola 14.58,6 Rikhard Määttänen 15.05,9 Ilmari Posti 15.08,6 10 000 m Toivo Loukola 31.26,7 Ilmari Posti 31.30,2 Väinö Sipilä 32.31,2 25 000 m25 000 metrin juoksu kilpailtiin Turussa 2. syyskuuta Martti Marttelin 1.24.35,4 Väinö Sipilä 1.26.17,0 Yrjö Jussila 1.27.04,0 110 m aidat Bengt Sjöstedt 15,2 Akilles Järvinen 15,8 Esko Peltonen 17,6 400 m aidat Erik Wilén 55,1 Jukka Matilainen 55,1 Martti Jukola 58,0 3 000 m esteet3 000 metrin estejuoksu kilpailtiin Turussa 2. syyskuuta Toivo Loukola 9.46,0 Erkki Peltonen 9.58,2 Ilmari Jokinen 10.15,6 Korkeushyppy Paavo Yrjölä 180 Heino Kokkonen 180 Urho Kekkonen 180 Seiväshyppy Väinö Salo 381 John Lindroth 370 Ilmari Nikander 360 Pituushyppy Guido Gustafsson 699 Heikki Huttunen 686 Alvi Jouhki 686 Kolmiloikka Vilho Tuulos 14,70 Erkki Järvinen 14,46 Väinö Rainio 14,34 Kuulantyöntö Armas Wahlstedt 14,54 Paavo Yrjölä 14,52 Kalle Järvinen 14,05 Kiekonheitto Antero Kivi 47,45 Eino Kenttä 42,89 Paavo Yrjölä 41,20 Moukarinheitto Erik Eriksson 44,40 Paavo Hildén 44,38 Ville Pörhölä 43,06 Keihäänheitto Eino Penttilä 61,31 Paavo Liettu 61,06 Albert Lamppu 58,61 Viisiottelu Akilles Järvinen 9 Paavo Yrjölä 11 Anton Huusari 14 KymmenotteluKymmenottelu kilpailtiin Turussa 1.–2. syyskuuta Paavo Yrjölä 7465,115 Akilles Järvinen 7141,120 Martti Alarotu 6606,185 == Kalevan malja == # Seura Pist 1 Tampereen Pyrintö 40 2 Helsingin Kisa-Veikot 34 3 Helsingin Toverit 26 4 Turun Urheiluliitto 20 5 Helsingin IFK 12 5 Kronohagens IF 12 Yrjö Halme: Urheilukalenteri 1929 == Lähteet == * === Viitteet === Luokka:Kalevan kisat Luokka:Vuoden 1928 yleisurheilu Luokka:Helsingin urheilutapahtumat
Kalevan kisat 1927

Kalevan kisat järjestettiin vuonna 1927 Turussa 20.–21. elokuuta. Kilpailupaikka oli Turun urheilupuisto. Kalevan maljan voitti Tampereen Pyrintö. ==Mitalistit== Laji Kultaa Aika / tulos Hopeaa Aika / tulos Pronssia Aika / tulos 100 m Ilmari Helle 11,6 Alarik Tavast 11,8 Reijo Halme 11,8 200 m Erik Åström 22,5 Leo Vahander 22,8 Veikko Korhonen 22,8 400 m Erik Åström 50,8 Erik Wilén 51,5 Leo Vahander 51,8 800 m Harry Ekqvist 1.57,8 Frej Liewendahl 1.58,0 Eino Borg 1.58,5 1 500 m Armas Kinnunen 4.03,4 Matti Korpela 4.04,3 Harry Lagerström 4.07,2 5 000 m Paavo Nurmi 14.54,4 Toivo Loukola 15.18,2 Kalle Sarvimäki 15.21,9 10 000 m Kalle Matilainen 32.01,0 Eino Rastas 32.02,0 Kalle Sarvimäki 32.02,7 25 000 m25 000 metrin juoksu kilpailtiin Helsingissä 17. heinäkuuta Armas Toivonen 1.27.33,4 Martti Marttelin 1.29.23,2 Väinö Sipilä 1.29.23,3 110 m aidat Bengt Sjöstedt 16,1 Aarne Jounela 16,5 Erik Wilén 6,4 m jäljessä 400 m aidat Erik Wilén 56,4 Jukka Matilainen 57,7 Martti Jukola 58,4 3 000 m esteet3 000 metrin estejuoksu kilpailtiin Helsingissä 17. heinäkuuta Armas Kinnunen 9.46,4 Toivo Loukola 9.56,3 Erkki Peltonen 10.11,0 Korkeushyppy Armas Wahlstedt 185 Paavo Yrjölä 175 Urho Kekkonen 175 Seiväshyppy Väinö Salo 362 Yrjö Helander 352 Ilmari Nikander 352 Pituushyppy Paul Sandström 713 Vilho Tuulos 692 Toimi Tulikoura 687 Kolmiloikka Vilho Tuulos 15,08 Erkki Järvinen 14,61 Toimi Tulikoura 14,49 Kuulantyöntö Armas Wahlstedt 14,47 Kalle Järvinen 14,41 Ville Pörhölä 13,41 Kiekonheitto Antero Kivi 43,41 Vilho Niittymaa 43,04 Hannes Torpo 41,99 Moukarinheitto Erik Eriksson 43,45 Yrjö Vilkman 42,07 Paavo Hildén 41,80 Keihäänheitto Eino Penttilä 63,80 Heikki Nummi 62,85 Paavo Johansson 62,40 Viisiottelu Paavo Yrjölä 12 Akilles Järvinen 15 Anton Huusari 17 KymmenotteluKymmenottelu kilpailtiin Helsingissä 16.–17. heinäkuuta Paavo Yrjölä 8018,990 Akilles Järvinen 7124,335 Akseli Finell 6633,990 ===Kymmenottelun ME-sarja=== Paavo Yrjölän voittotulos, joka oli uusi maailmanennätys, koostui seuraavista tuloksista. Lajit lueteltu järjestyksessä: 100m, 400m, 1500m, 110m aidat, pituus, korkeus, seiväs, kuula, kiekko, keihäs. Sija Nimi Seura 1 2 3 4 5 6 7 8 9 10 Tulos 1 Paavo Yrjölä Tampereen Pyrintö 11,7 52,8 4.41,8 16,8 673 185 320 14,27 40,76 57,40 8 018,99 Yrjö Halme: Urheilukalenteri 1928 ==Kalevan malja== # Seura Pist 1 Tampereen Pyrintö 42 2 Helsingin IFK 24 3 Helsingin Kisa-Veikot 19 4 Viipurin Urheilijat 17 ==Lähteet== * ===Viitteet=== Luokka:Kalevan kisat Luokka:Vuoden 1927 yleisurheilu Luokka:Turun urheilutapahtumat
Kalevan kisat 1926

Kalevan kisat järjestettiin vuonna 1926 Tampereella 14.–15. elokuuta. Kilpailupaikka oli Pyynikin kenttä. Kalevan maljan voitti Porvoon Akilles. Pisteitä laskettaessa huomioitiin viimeistä kertaa pyöräilykisat. ==Mitalistit== Laji Kultaa Aika / tulos Hopeaa Aika / tulos Pronssia Aika / tulos 100 m Ilmari Helle 10,8 Anton Husgafvel 10,8 Erik Åström 10,9 200 m Erik Åström 22,3 Anton Husgafvel 22,5 Henry Danska 22,6 400 m Erik Åström 50,2 Martti Jukola 51,3 Juho Huhta 51,5 800 m Bruno Alajääski 1.56,5 Taavetti Sarvilahti 1.57,5 Leo Helgas 1.57,5 1 500 m Armas Kinnunen 4.03,0 Leo Helgas 4.05,0 Rikhard Määttänen 4.05,2 5 000 m Paavo Nurmi 14.48,3 Armas Kinnunen 14.48,9 Kalle Matilainen 14.59,1 10 000 m Paavo Nurmi 31.12,2 Eino Rastas 31.53,3 Ilmari Posti 32.08,7 25 000 m25 000 metrin juoksu kilpailtiin Viipurissa 18. heinäkuuta Martti Marttelin 1.27.18,9 Väinö Sipilä 1.28.37,4 Ilmari Kuokka 1.30.39,5 110 m aidat Erik Wilén 15,5 Bengt Sjöstedt 15,5 Erkki Järvinen 15,8 400 m aidat Erik Wilén 55,5 Martti Jukola 56,0 Jukka Matilainen 59,5 3 000 m esteet3 000 metrin estejuoksu kilpailtiin Viipurissa 18. heinäkuuta Elias Katz 9.34,5 Eero Berg 9.40,8 Erkki Peltonen 9.43,4 Korkeushyppy Armas Wahlstedt 185 Paavo Yrjölä 180 Vilho Suurnäkki 180 Seiväshyppy John Lindroth 360 Lauri Rauhamaa 350 Viljo Nikander 350 Pituushyppy Paul Sandström 699 Väinö Alava 682 Vilho Tuulos 680 Kolmiloikka Erkki Järvinen 14,59 Vilho Tuulos 14,49 Väinö Rainio 14,41 Kuulantyöntö Paavo Yrjölä 14,50 Kalle Järvinen 14,40 Hannes Torpo 14,23 Kiekonheitto Vilho Niittymaa 44,63 Hannes Torpo 43,15 Iisakki Alanko 41,72 Moukarinheitto Paavo Hildén 42,64 Wihtori Kotro 41,92 Juho Siltanen 41,84 Keihäänheitto Eino Penttilä 61,96 Yrjö Ekqvist 61,08 Vilho Rinne 60,12 Viisiottelu Paavo Yrjölä 10 Tuure Ylänkö 12 Leo Leino 17 KymmenotteluKymmenottelu kilpailtiin Viipurissa 17.–18. heinäkuuta Paavo Yrjölä 7832,030 Iivari Yrjölä 6683,995 Viljo Mäki 6107,915 ===Kymmenottelun ME-sarja=== Paavo Yrjölän voittotulos, joka oli uusi maailmanennätys, koostui seuraavista tuloksista. Lajit lueteltu järjestyksessä: 100m, 400m, 1500m, 110m aidat, pituus, korkeus, seiväs, kuula, kiekko, keihäs. Sija Nimi Seura 1 2 3 4 5 6 7 8 9 10 Tulos 1 Paavo Yrjölä Tampereen Pyrintö 11,8 52,4 4.40,1 16,9 654 185 330 13,97 37,31 56,70 7 831,03 Yrjö Halme: Urheilukalenteri 1928Huom! 10-ottelun ME-kehityslista antaa tulokseksi 7820,93 ==Kalevan malja== Kalevan Malja ratkaistiin mestaruuksien lukumäärän mukaan. # Seura mestaruudet 1 Porvoon Akilles 7 2 Tampereen Pyrintö 6 2 Turun Urheiluliitto 6 4 Helsingin IFK 5 ==Lähteet== * ===Viitteet=== Luokka:Kalevan kisat Luokka:Vuoden 1926 yleisurheilu Luokka:Tampereen urheilutapahtumat
Oscar Wergeland (taidemaalari)

Oscar Arnold Wergeland (1844 Kristiania, Norja – 1910 Kristiania) oli norjalainen taidemaalari. Wergeland opiskeli aluksi David Arnesenin johdolla Kristianiassa 1859, minkä jälkeen hän oli Johan Fredrik Eckersbergin taidekoulun oppilaana useaan otteeseen (1865–1869). Hän opiskeli Den kongelige norske Tegneskolessa (1865–1867), Kööpenhaminan taideakatemiassa (1869–1870) ja Münchenin taideakatemiassa (1874–1876). Wergeland oli erikoistunut historiamaalaukseen, kuten Kristian II ved liket av Dyveke (1879) ja Nordmennene går land på Island 872. Teos Sjukt barn vuodelta 1906 on Norjan kansallisgalleriassa. Yhdessä Eilif Peterssenin kanssa hän oli harvoja norjalaisia maalareita, jotka tietoisesti keskittyivät historiallisiin aiheisiin. Wergelandin tunnetuin maalaus on Eidsvollin kansalliskokousta kuvaava Eidsvold 1814 vuodelta 1885. Se on esillä Norjan Stortingin istuntosalissa. Taulu on myös aiheena kansalliskokouksen 100-vuotisjuhlapostimerkkisarjassa vuodelta 1914. Vuonna 1889 Wergeland sai yliopettajan paikan kuninkaallisessa taidekoulussa. Hän oli mukana useissa näyttelyissä kotimaassaan ja ulkomailla. Hänen kuolinvuonnaan 1910 Christiania Kunstforening piti hänelle muistonäyttelyn. == Perhetausta == Wergelandin kulttuurisuku on peräisin Verklandin maatilalta Gulenista, Sognin ja Fjordanen läänistä. Ensimmäinen Wergeland-nimeä käyttänyt henkilö oli Nils Olson Verkland (1717–1792), joka omaksui Wergeland-muodon ollessaan sotilaspalveluksessa Kööpenhaminassa. Tämän sukulaispoika, valtiopäivämies Nicolai Wergeland, oli Oscarin isoisän veli. Nicolai Wergelandin lapset, runoilija Henrik Wergeland, kirjailija Camilla Collett ja kenraali Oscar Wergeland, olivat siten Oscarin isän serkkuja. == Lähteet == Luokka:Norjalaiset taidemaalarit Luokka:Vuonna 1844 syntyneet Luokka:Vuonna 1910 kuolleet Luokka:Historiamaalarit
Isiah Thomas

Isiah Lord Thomas III (s. 30. huhtikuuta 1961) on yhdysvaltalainen koripalloilija. Hän pelasi NBA:n Detroit Pistonsissa vuosina 1981–1994 ja pääsi Basketball Hall of Fameen vuonna 2000. Pelaajauransa jälkeen hän on toiminut muun muassa päävalmentajana NBA-seuroissa Indiana Pacers (vuosina 2000–2003) ja New York Knicks (vuosina 2006–2008). Hän on 1,85 metrin mittainen. Thomas valittiin MM-kilpailuihin 1994 Yhdysvaltain maajoukkueeseen eli ns. Dream Team II:een loukkaantuneen Tim Hardawayn tilalle, mutta hän joutui lopulta oman loukkaantumisensa vuoksi jäämään pois kisoista. Thomas kuuluu vuonna 1996 valittujen NBA:n historian viidenkymmenen parhaimman pelaajan listalle. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1961 syntyneet Luokka:Elävät henkilöt
Darko Miličić

Darko Miličić (s. 20. kesäkuuta 1985 Novi Sad, Vojvodinan sos. alue, Jugoslavia) on serbialainen kilpauransa päättänyt koripalloilija. Miličić syntyi Vojvodinan alueen pääkaupungissa Novi Sadissa ja aloitti NBA-uransa Yhdysvalloissa vuonna 2003. Miličićin joukkueina NBA:ssa olivat Detroit Pistons (2003–2006), jossa hän voitti NBA:n mestaruuden vuonna 2004, Orlando Magic (2006–2007), Memphis Grizzlies (2007–2009), New York Knicks (2009–2010), Minnesota Timberwolves (2010–2012) ja Boston Celtics (2012). Marraskuussa 2012 hänestä tuli vapaa pelaaja Celticsin purettua hänen sopimuksensa Miličićin omasta pyynnöstä. Vuonna 2013 Miličić ilmoitti lopettavansa NBA-uransa ja keskittyvänsä potkunyrkkeilyyn.http://www.nbaserbia.com/vesti/9700/darko- milicic-stavio-tacku-tacka-na-nba-karijeru-postaje-kik-bokser Hän pohti paluuta kotimaansa kentille vuonna 2015 mutta pyörsi mielensä.http://www.sportske.net/vest/kosarka/milicic-odustao-od-igranja-za- metalac-237269.html == Lähteet == == Aiheesta muualla == Luokka:Serbialaiset koripalloilijat Luokka:Vuonna 1985 syntyneet Luokka:Elävät henkilöt
Dino Rađa

Dino Rađa (s. 24. huhtikuuta 1967 Split, Jugoslavia) on kroatialainen kilpauransa päättänyt koripalloilija, joka edusti Jugoslavian maajoukkuetta ennen Kroatian itsenäistymistä. Hän aloitti ammattilaisuransa 1980-luvun puolivälissä KK Splitissä ja lopetti pelaajauransa vuonna 2003 samassa seurassa. == Pelaajaura == === Seurajoukkueet === Rađa aloitti ammattilaisuransa jugoslavialaisessa Jugoplastika Splitissä vuonna 1985 ja edusti seuraa vuoteen 1990 asti. Boston Celtics varasi hänet NBA:han vuoden 1989 varaustilaisuudessa 40. vuorolla. Vuodet 1990–1993 Rađa pelasi kuitenkin vielä Euroopassa siirryttyään Italiaan. Vuosina 1993–1997 Rađa pelasi NBA:ssa Celticsissä.Basketball-Reference.com Tämän jälkeen hän pelasi kroatialaisissa ja kreikkalaisissa seurajoukkueissa kunnes lopetti pelaajauransa vuonna 2003.fibaeurope.comhttp://web.legabasket.it/player/?id=RAD-DIN-67 http://www.abaliga.com/player/191 === Maajoukkue === Rađa oli Jugoslavian ja Kroatian maajoukkueiden pelaajana mukana voittamassa olympiahopeaa Soulissa 1988 ja Barcelonassa 1992. Maailmanmestaruuskilpailuista hän voitti pronssia Kanadasta 1994 ja EM-kilpailuista kahden mestaruuden (Jugoslavia 1989 ja Italia 1991) lisäksi kolme pronssia (Kreikka 1987, Saksa 1993 ja Kreikka 1995).Olympics at Sports-Reference.comarchive.fiba.com == Lähteet == * Dino Rađa Bio, Stats and Results Olympics at Sports-Reference.com * Dino Radja NBA Stats Basketball-Reference.com * Profiili archive.fiba.com * Profiili fibaeurope.com === Viitteet === Luokka:Kroatialaiset koripalloilijat Luokka:Jugoslavialaiset koripalloilijat Luokka:Kroatialaiset olympiamitalistit Luokka:Jugoslavialaiset olympiamitalistit Luokka:Vuonna 1967 syntyneet Luokka:Elävät henkilöt
Eugene Katchalov

Eugene Katchalov (s. 21. helmikuuta 1981 Kiova, Ukraina) on ukrainalaissyntyinen yhdysvaltalainen pokeriammattilainen. Katchalov varttui Brooklynissa, New Yorkissa ja valmistui liiketalouden alalta New Yorkin yliopistosta. == Pokeriura == Katchalovin pokeriuran ensimmäinen iso turnausvoitto oli kesäkuussa 2007 Bellagio Cupin 5 000 dollarin no limit hold'em turnauksen ykköstila, josta hän ansaitsi 118 785 dollaria. Uran toistaiseksi suurin voitto tuli joulukuussa 2007, jolloin Katchalov voitti World Poker Tourin Doyle Brunson Five Diamond World Poker Classic -turnauksen. Voitostaan hän ansaitsi 2 482 605 dollaria. Internetissä Katchalov voitti marraskuussa 2007 Full Tilt Pokerin Sunday $750,000-guaranteed -turnauksen . Tammikuussa 2011 Katchalov voitti PCA-turnaussarjan 100 000 dollarin sisäänoston high roller -turnauksen. Sen ykköspalkinto oli 1,5 miljoonaa dollaria. Kesäkuussa 2011 hän voitti ensimmäisen WSOP-rannekkeensa olemalla ykkönen 1 500 dollarin seven card stud -turnauksessa. Kesäkuussa 2011 Katchalovin pokeriuran turnausansiot ylittivät 6,3 miljoonaa dollaria.Hän on pokeriturnauksissa eniten ansainnut ukrainalaissyntyinen pelaajaUkraine All Time Money List. Katchalov edustaa nettipokerihuone PokerStarsia. == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Vuonna 1981 syntyneet Luokka:Elävät henkilöt
Jonathan Glazer

Jonathan Glazer (s. 1965) on englantilainen elokuvien, mainosten ja musiikkivideoiden ohjaaja. Glazer opiskeli lavastusta Nottingham Trent Universityssä ja aloitti elokuvien ja televisio-ohjelmien trailereiden tekemisen. Hänet palkittiin eräästä BBC:lle tekemästään traileristaan. Vuonna 1993 hän kirjoitti ja ohjasi kolme lyhytelokuvaa ("Mad", "Pool" ja "Commission"). Hän on ohjannut mainoselokuvia, muun muassa Guinness- (Swimblack ja Surfer) ja Stella Artois -olutmerkeille (Devils Island). 1990-luvun puolivälin jälkeen Glazer on ohjannut useita musiikkivideoita, ja hänet palkittiin vuonna 1997 MTV:n "Vuoden ohjaaja" -tittelillä. Glazerin ensimmäinen pitkä elokuva oli Sexy Beast (2000). Hän oli mukana kirjoittamassa toista elokuvaansa Birth (2004), jossa näytteli Nicole Kidman. Vuonna 2016 Glazerin elokuva Under the Skin (2013) äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva- asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016. ==Filmografia== ===Musiikkivideot=== * Massive Attack – Karmacoma (1995) * Blur – The Universal (1995) * Radiohead – Street Spirit (Fade Out) (1996) * Jamiroquai – Virtual Insanity (1996) * Jamiroquai – Cosmic Girl (1997) * Nick Cave and the Bad Seeds – Into My Arms (1997) * Radiohead – Karma Police (1997) * UNKLE ft. Thom Yorke – Rabbit in Your Headlights (1998) * Richard Ashcroft – A Song for the Lovers (2000) * Massive Attack – Live with Me (2006) * The Dead Weather – Treat Me Like Your Mother (2009) ===Elokuvat=== * Sexy Beast (2000) * Birth (2004) * Under the Skin (2013) * The Zone of Interest (2023) ===Mainokset=== * Barclays - Bull * Barclays - Chicken * Guinness - Dreamer * Guinness - Surfer * Guinness - Swimblack * Levi's - Odyssey * Levi's - Kung Fu * Stella Artois - Final Orders * Stella Artois - Devil's Island * Nike - Parklife * Sony Bravia - Paint * Motorola Red (julkaisematon) ==Lähteet== ==Aiheesta muualla== * * Daniel Robert Epstein haastattelee Jonathan Glazeria Luokka:Musiikkivideo-ohjaajat Luokka:Mainoselokuvaohjaajat Luokka:Brittiläiset elokuvaohjaajat Luokka:Vuonna 1965 syntyneet Luokka:Elävät henkilöt
Grant Gee

Grant Gee (s. 24. lokakuuta 1964) on englantilainen elokuvaohjaaja, joka asuu tällä hetkellä Brightonissa. Hän syntyi Plymouthissa ja opiskeli maantiedettä Oxfordissa ja Illinoisissa. Hänet tunnetaan dokumentistaan Meeting People Is Easy (1999), joka kertoo brittiläisestä alternative rock -yhtyeestä Radioheadista. Dokumentti seurasi yhtyettä kiertueellaan kolmannen, erittäin suositun, albuminsa OK Computer (1997) jälkeen. Geen lapsi Alfie Gee syntyi elokuvan kuvaamisen aikana. == Filmografia ohjaajana == *Found Sound (1996, 27 min) *Meeting People Is Easy (1998, 95 min) *"Among Giants" EPK (1998) *(Tel Aviv) City Symphony (2000, 6 min) *400 Anarchists (2002, 20 min) *JC-03 (2003, 30 min) *Don't Crash: The Documentary of the Making of the Movie of the Book of the Radio Series of 'The Hitchhiker's Guide to the Galaxy'" (2005, 68 min) *Demon Days: Live at the Manchester Opera House (2005, 70 min) (toinen ohjaaja: David Barnard) *Torsion (2005, 18 min) *(Mr.) Fred Zentner's Cinema Bookshop Was Here (2005, 10 min) *Joy Division (2006, 93 min) == Musiikkivideot == * Spooky - "Stereo", Stereo EP (1995) * Spooky - "Shunt", Shunt EP (1996) * Spooky - "Fingerbobs", Found Sound (1996) * Radiohead - "No Surprises", OK Computer (1997) * Mansun - "Six", Six (1999) * Blur - "Tender", 13 (1999) * The Auteurs - "The Rubettes", How I Learned to Love the Bootboys (1999) * Jean-Louis Murat - "Jim", Mustango (1999) * Coldplay - "Shiver", Parachutes (2000) * Badly Drawn Boy - "Another Pearl", The Hour of Bewilderbeast (2000) * Mansun - "I Can Only Disappoint U", Little Kix (2000) * Idlewild - "Roseability", 100 Broken Windows (2000) * Les Innocents - " Le cygne", Les Innocents (2000) * Les Innocents - "Une vie moins ordinaire", Les Innocents (2000) * Les Innocents - "Danny Wilde", Les Innocents (2000) * Mansun - "Electric Man", Little Kix (2000) * Neil Finn - "Rest of the Day Off", One Nil (2001) * Stephen Malkmus and the Jicks - "Discretion Grove", Stephen Malkmus (2001) * Embrace - "Wonder", If You've Never Been (2001) * Sparklehorse - "Devil's New", It's a Wonderful Life (2001) * Spooky - "Belong", Belong single (2002) * Badly Drawn Boy - "You Were Right", Have You Fed The Fish? (2002) * Suede - "Obsessions", A New Morning (2002) * The Datsuns - "Harmonic Generator", The Datsuns (2003) * The Kills - "Fried My Little Brains", Keep on Your Mean Side (2003) * Zero 7 - "Somersault", When It Falls (2004) * Nick Cave and the Bad Seeds - "Nature Boy", Abattoir Blues/The Lyre of Orpheus (2004) * Gorillaz - "White Light", Demon Days: Live at the Manchester Opera House (2006) (toinen ohjaaja: David Barnard) * Morning Runner - "The Great Escape", Wilderness Is Paradise Now (2006) * Badly Drawn Boy - "Born in the U.K.", Born in the U.K. (2006) * Luke Haines - "Off My Rocker at the Art School Bop", Off My Rocker at the Art School Bop (2006) == Aiheesta muualla == * *Grant Gee Music Video DataBasessa Luokka:Musiikkivideo-ohjaajat Luokka:Brittiläiset elokuvaohjaajat Luokka:Vuonna 1964 syntyneet Luokka:Elävät henkilöt
Jerusalemin muslimikortteli

Jerusalemin muslimikortteli (, ) on yksi Jerusalemin vanhan kaupungin neljästä perinteisestä korttelista. Muslimikortteli, joka rajoittuu idässä Leijonaporttiin, etelässä Temppelivuoreen ja Damaskusporttiin lännessä, on vanhan kaupungin väkiluvultaan suurin kortteli. Via Dolorosa alkaa muslimikorttelista. == Lähteet == Muslimikortteli
Meeting People Is Easy

Meeting People Is Easy (1998) on Grammy-ehdokkaana ollut Grant Geen dokumentti brittiläisestä alternative rock -yhtyeestä Radiohead. Elokuva seuraa yhtyettä kiertueellaan vuoden 1997 menestysalbuminsa OK Computer jälkeen. Elokuva koostuu videopätkistä, musiikkinäytteistä, ja dialogista yhtyeen kanssa kun he matkustavat ympäri maailmaa. Dokumentti näyttää yhtyeen lopullisen burn-outin kiertueella. Varsinkin Thom Yorke on lähellä katkeamista. Dokumentti kuvaa myös Radioheadin vuonna 1999 alkaneiden nauhoitussessioiden taustaa. Tuolloin äänitettiin albumit Kid A ja Amnesiac, joiden äänimaailma on hyvin erilainen kuin OK Computerin. Luokka:Radiohead
Sampo Haahtela

Sampo Inkero Untamo Haahtela (vuoteen 1926 Hansson) (18. elokuuta 1908 Toksova, Inkeri – 21. elokuuta 1993) oli suomalainen kirjailija ja opettaja. ==Henkilöhistoria== Haahtelan vanhemmat olivat Johan Edvard Haahtela (ent. Hansson) ja Signe Maria Relander ja puoliso vuodesta 1934 Toini Esteri Honkanen. Hän valmistui filosofian maisteriksi 1933, toimi Jyväskylän lyseon opettajana 1939-1947 ja sitten Turun suomalaisen lyseon vararehtorina ja Turun normaalilyseon rehtorina 1957-1971. Haahtelalle myönnettiin kouluneuvoksen arvonimi. ==Kirjallinen tuotanto== Haahtela julkaisi sekä kertoma- että tietokirjallisuutta. Hänen romaaninsa Laiva seisoo sumussa (1950) on katsottu kuuluvan fantasiakirjallisuuteen ja siinä on nähty jopa surrealismia. === Teokset === * Volter Kilpi, kirjallisuutemme omaperäisin kertoja (1939) * Pellervon suuri tehtävä: Kertomus Suomen sodasta 1939–1940 (1939) * Kuningas Toton vankina: Kertomus pienille pojille ja tytöille (1942) * Aurinko nousee tänäänkin: Kuvia ihmisistä ja elämästä (1944) * Idealistit: Romaani (1946) * Uskollinen sydän: K. J. Gummeruksen elämä (1947) * Vanha rakas koulu: Hugo Swenssonin kirjailijakuvan piirteitä (1949) * Laiva seisoo sumussa: Romanttinen tarina (1950) * Oppikoulunopettajaksi? (1951) * Tarpeeton ihminen: Ihmiskohtaloita (1951) * Opettajainhuone: Romaani (1952) * J. V. Snellman ja kansallisuusaate (1956) * Kyselemisen aika (1973) * Säänmerkit (1975) == Lähteet == ==Aiheesta muualla== * Luokka:Suomalaiset kirjailijat Luokka:Suomalaiset fantasiakirjailijat Luokka: Suomalaiset tietokirjailijat Luokka: Suomalaiset lasten- ja nuortenkirjailijat Luokka: Suomalaiset opettajat Luokka: Suomen koulujen rehtorit Luokka:Vuonna 1908 syntyneet Luokka:Vuonna 1993 kuolleet
Sammas

Sammas () on Candida albicans -hiivasienen aiheuttama suun tulehdus. Se on yleisin vastasyntyneillä ja muutaman kuukauden ikäisillä vauvoilla, ja sen tunnistaa kielelle, kitalaelle ja poskien sisäpinnoille muodostuvasta valkeasta peitteestä. Sammas voi aiheuttaa herkkyyttä ja pintavaurioita suun limakalvoissa vaikeuttaen imemistä ja syömistä, joskin joissakin tapauksissa tulehdus on harmiton. Lievimmillään sammas parantuu parin päivän kuluessa. Valkea peite voidaan tarvittaessa pestä pois kivennäisvedellä tai hoitaa happamalla nesteellä kuten sitruunan mehulla. Sammas on tarttuva. Vauva saa usein tartunnan synnytyksen yhteydessä ollessaan kosketuksissa emättimen limakalvon kanssa, koska Candida albicans on emättimessä yleinen. == Lähteet == Luokka:Tartuntataudit Luokka:Suupatologia Luokka:Seulonnan keskeiset artikkelit
Eero Erkkilä

Eero Emil Erkkilä (s. 20. tammikuuta 1941 Lohtaja) on suomalainen tenori ja säveltäjä. Hän suoritti Sibelius-Akatemiassa kanttori-urkurin tutkinnon 1962, sai konservatorio-osaston päästötodistuksen 1964 ja suoritti laulu- ja urkudiplomin 1966. Lisäksi hän opiskeli kuoronjohtoa ja sävellystä sekä teki opintomatkan Italiaan 1970, Ruotsiin 1974 ja Englantiin 1975, 1978 ja 1983. ==Työelämä== Erkkilä toimi Helsingissä Töölön seurakunnan urkurina 1962–1967, Suomen Kansallisoopperan vakinaisena vierailevana solistina 1964–1968 ja 1970–1987. Vuodet 1968–1970 hän oli Kansallisoopperan solisti ja vuodet 1975–1987 kuoromestari. Keski-Pohjanmaan musiikkiopiston johtajana Erkkilä oli 1967–1969 ja Helsingin tuomiokirkkoseurakunnan kanttorina 1970–1987. Sibelius- Akatemian laulunopettajana hän oli 1968–1975 ja Teatterikorkeakoulun laulunopettajana 1968–1970. Laulu- ja urkuensikonsertin Erkkilä piti 1966. Hän on myös johtanut useita kuoroja, kuten Keski-Pohjanmaan maakuntakuoroa 1966–1971, Polyteknikkojen Kuoroa 1969–1971, Helsingin katedraaliorkesteria 1973–1987 ja Chorus Ecclesiae Finlandiaen -kuoroa 1981–1982. Erkkilä perusti ja toimi vuodet 1979–1987 Lohtajan Vexilla Regis -kirkkomusiikkijuhlien taiteellisena johtajana. Hänelle myönnettiin 1971 director cantus -arvonimi, 1977 director musices -arvonimi ja 1992 musiikkineuvoksen arvonimi. ==Sävellykset== Erkkilän kaikki sävellykset ovat kirkkomusiikkia. * Conrecato illi sanctus eius (motetti) * De profundis (uruille) * Expectamus... (hengellinen konserttosarja) * In memoriam (uruille) * Isä meidän (motetti) * Jesaja 53 passio (motetti) * Kalastaja (ooppera) * Kauneuden ylistys (laulusarja) * Kultainen virta (laulusarja) * Laudes (messu) * Lohtajan triptyykki (messu) * Mater Dolorosa (motetti) * Messumusiikki (messu) * Minulta Sinulle (laulusarja) * Neljä laulua elämästä (laulusarja) * On läsnä armon Jumala (urkukoraali) * Requiem chorale a cappella (messu) * Salvator (oopperaoratorio) * Tamburo militaro (kantaatti) * Täältä vettä juurilleni (messumotetti) * Uusi laulu! (kolmoisvuorovirsibaletti) * Vesper (messu) * Vexilla regis (messu) * Via crucis (uruille) * Vigilia (messu) * Pienen iltarukous (iltalaulu) ==Filmografia== * Pajatso (1973), näyttelijänä Mikko Niskasen ohjaamassa elokuvassa * Rigoletto (1975), näyttelijänä Hannu Heikinheimon ohjaamassa elokuvassa * Pohjalaisia (1981), näyttelijänä Hannu Heikinheimon ohjaamassa elokuvassa ==Lähteet== * Kuka kukin on 2007, Otava 2006 Luokka:Suomalaiset säveltäjät Luokka:Suomalaiset tenorit Luokka:Vuonna 1941 syntyneet Luokka:Elävät henkilöt
CDNA

cDNA eli komplementaarinen DNA tai vastin-DNA on lähetti-RNA:sta syntetisoitu yksiketjuinen DNA-molekyyli, josta puuttuvat intronit. cDNA valmistetaan RNA:sta käänteisellä transkriptiolla käyttäen apuna käänteiskopioijaentsyymiä. cDNA:ta käytetään lähinnä RT-PCR:ssä. ==Lähteet== Luokka:DNA
Ulkoriisi

Ulkoriisi on saari Hailuodon kunnassa Perämerellä. Yhdessä 25 muun pienemmän saarekkeen, luodon ja särkän kanssa Ulkoriisi muodostaa pienen, Hailuodon eteläisimmän saariryhmän. Ulkoriisi sekä ympäröivät saarekkeet ovat asumattomia, matalia ja niiden kasvillisuus rajoittuu pääasiassa ruovikkoon. Alue on vesilintujen levähdys- ja pesimäaluetta. Ulkoriisin räyskäyhdyskunnassa oli kesällä 2011 arviolta 50 pesivää räyskäparia. Ulkoriisin saari on noin 400 metriä pitkä ja noin 150 metriä leveä, ja sen rannat ovat rikkonaiset. Saariryhmän 15 muuta suurinta saareketta ja särkkää sijaitsevat pääsaaren tuntumassa. Pääsaaren kaakkoispuolella lyhyen matkan päässä on kymmenen pienemmän luodon ryhmä. Saaret sijaitsevat Hailuodon etelänpuolisella matalikolla, ja veden syvyys saarten ympärillä on 1–3 metriä. Ulkoriisin saaret sekä Isomatalan ja Väliteonkarien saaret sekä Rautaleton niemi pohjoisessa ovat luonnonsuojelualuetta. == Lähteet == Luokka:Hailuodon luonto Luokka:Pohjois-Pohjanmaan luonnonsuojelualueet
Leslie Charteris

Leslie Charteris, oikea nimi Leslie Charles Bowyer Yin, (12. toukokuuta 1907 Singapore – 15. huhtikuuta 1993 Windsor, Englanti) oli kiinalais- englantilainen kirjailija. Hän muutti Britanniasta Yhdysvaltoihin vuonna 1932. Charteris vietti nuorena seikkailevaa elämää Malesiassa. Hän toimi helmenkalastajana, kullanetsijänä ja baarinpitäjänä. Hän julkaisi 21-vuotiaana esikoisromaaninsa Meet the Tiger (1928). Läpimurtoteos Enter the Saint ilmestyi 1930. Kirjojen sankari oli Pyhimys eli] suosittu herrasmiesseikkailija Simon Templar. Pyhimyksellä oli oma strippisarjakuva 1948–1961. Suomessa sarjakuvaa julkaistiin Seura-lehdessä. Pyhimys-tarinoiden pohjalta tehtiin myös suosittu televisiosarja vuosina 1962–1969. == Suomennetut teokset == * Pyhimys kohtaa tiikerin (1928) * Pyhimys kohtaa kaunottaren (1931) * Pyhimys ei palvo kuvia (1931) * Pyhimys maksaa veronsa (1932) * Pyhimys seuraa jälkiä (1934) * Pyhimys naisen ritarina (1934) * Pyhimys saa kilpailijan (1934) * Pyhimys New Yorkissa (1934) * Pyhimys yli laidan (1936) * Pyhimys leikkii tulella (1938) * Pyhimys kutsuu teelle (1938) * Pyhimys Miamissa (1940) * Pyhimys astuu näyttämölle (1942) * Kerjäläisten kuningas (1948) * Naamioitu enkeli (1948) ==Lähteet== Luokka:Englantilaiset kirjailijat Luokka:Englantilaiset tieteiskirjailijat Luokka:Kiinalaiset kirjailijat Luokka:Vuonna 1907 syntyneet Luokka:Vuonna 1993 kuolleet
Assi Nortia

Assi Nortia (Ida Astrid Sarmas, ent. Karjalainen, synt. Feldman; 2. syyskuuta 1925 Viipuri – 16. tammikuuta 1989 Tampere) oli suomalainen näyttelijä. Nortia suoritti opintoja Sibelius-Akatemiassa ja Suomen Filmiteollisuuden Filmikoulussa vuosina 1943–1945. SF:n kiinnitettynä näyttelijänä hän työskenteli 1943–1947. Tämän jälkeen hän toimi Suomalaisen Oopperan kuorossa vuosina 1949–1953. Nortia esiintyi sekä Helsingin että Tampereen teattereissa. Hänellä oli kiinnitys Helsingin Kansanteatteri-Työväenteatteriin vuosina 1953–1961 ja Tampereen Teatteriin 1961–1963. Nortia näytteli myös useissa elokuvissa vuosina 1944–1961, monesti tanssijattaren roolissa, kuten elokuvissa Rion yö ja Muhoksen Mimmi. Suomalaisten mieliin hän jäi tummatukkaisena, eksoottisen kauniina tanssija-näyttelijänä. Pääosa hänellä oli vuonna 1950 valmistuneessa musiikkipitoisessa elokuvassa Kaunis Veera eli Ballaadi Saimaalta. Nortia antoi sielun kahvinkeittäjättärelle nimeltä Kaunis Veera. Suomen ensimmäisessä kokoillan värielokuvassa, Juhani Ahon klassikkoaiheeseen perustuvassa Juhassa hän näytteli Anjaa. Vielä 1987 Nortia teki pienen roolisuorituksen TV-sarjassa Vihreän kullan maa. Assi Nortian vanhemmat olivat Adolf Voldemar Feldman ja Maria Elisabeth Ervlund. Nortia oli naimisissa kaksi kertaa ja hänellä on kaksi lasta: Juha Matti Karjalainen (1946) ja Sari Anneli Sarmas (1964). Nortia on haudattu Helsinkiin Hietaniemen hautausmaan uurnalehtoon. ==Filmografia== *Miesmalli (1944) *Anja, tule kotiin (1944) *Suomisen Olli yllättää (1945) *Nuoruus sumussa (1946) *Kaunis Veera eli Ballaadi Saimaalta (1950) *Tytön huivi (1951) *Rion yö (1951) *Salakuljettajan laulu (1952) *Muhoksen Mimmi (1952) *Mitäs me taiteilijat (1952) *"Jees, olympialaiset", sanoi Ryhmy (1952) *Rantasalmen sulttaani (1953) *Veteraanin voitto (1955) *Juha (1956) *Pekka ja Pätkä Suezilla (1958) *Kulkurin masurkka (1958) *Kovaa peliä Pohjolassa (1959) *Kankkulan kaivolla (1960) *Tyttö ja hattu (1961) ==Lähteet== *Suomen teatterit ja teatterintekijät 1983, ISBN 951-30-5727-5 *Elonet Assi Nortia === Viitteet === ==Aiheesta muualla== * Luokka:Suomalaiset näyttelijät Luokka:Vuonna 1925 syntyneet Luokka:Vuonna 1989 kuolleet
Larry Collins

Larry Collins (John Lawrence Collins Jr., 14. syyskuuta 1929 Hartford, Connecticut, Yhdysvallat – 20. kesäkuuta 2005 Fréjus, Ranska)Larry Collinsin muistokirjoitus Helsingin Sanomissa. oli yhdysvaltalainen kirjailija ja toimittaja. Vuonna 1966 Collins avioitui egyptiläisen prinsessan Nadia Sultanin kanssa. == Suomennetut teokset == * Joko Pariisi palaa?: Adolf Hitler 25:ntenä elokuuta 1944 (1965, yhdessä Dominique Lapierren kanssa) * On jo aika, matadori: El Cordobésin tie huipulle (1967, yhdessä Dominique Lapierren kanssa) * Oi Jerusalem (1972, yhdessä Dominique Lapierren kanssa) * (yhdessä Dominique Lapierren kanssa) * Voiton hinta: Romaani (1972) * Viides ratsastaja (1980, yhdessä Dominique Lapierren kanssa) ==Lähteet== Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Vuonna 1929 syntyneet Luokka:Vuonna 2005 kuolleet
Marie Corelli

Marie Corelli, alun perin Mary Mackay (1855 Lontoo, Britannia − 21. huhtikuuta 1924 Stratford-upon-Avon, Warwick, BritanniaMarie Corelli, Britannica.com, viitattu 29.2.2020) oli brittiläinen kirjailija. Hän syntyi Lontoossa skotlantilaisen runoilija Charles Mackayn ja hänen palvelijattarensa Elizabeth Millsin aviottomana lapsena. Marie Corelli kirjoitti suosittuja viihderomaaneja, joissa oli usein okkultisia aiheita. Corelli oli suosittu romaaninkirjoittaja, puoleksi italialaista, puoleksi skotlantilaista syntyperää. Mackay otti hänet virallisesti ottotyttärekseen. Hän sai Englannissa kasvatuksen ja Ranskassa musiikkiopetusta. Teoksissaan hän vastustaa naisliikkeen liioitteluja. Hänen ensimmäinen kaunokirjallinen tuotteensa oli A romance of two worlds (1886). Myöhäisempiä teoksia olivat muun muassa The sorrows of Satan (1895), Jane (1897), Boy (1900), The Master Christian (1900), Temporal power, a study in supremacy (1902).Corelli, Marie, Tietosanakirja osa 2, palsta 23−24, Tietosanakirja Osakeyhtiö 1909 == Suomennetut teokset == * Tuhottu elämä (Boy), suomentanut Eero Alpi, Hämeenlinna: Arvi A. Karisto, 1914 * Heidän suuri keväänsä, suomentanut Irene Mendelin, Jyväskylä: Gummerus 1928. * Jane: Kertomus seuraelämästä, suomentanut Aili Tarvas, Helsinki: Ahjo 1919. Sarja: Ahjon ajanviete-lukemisto 1. * Rakkaus ja filosofia: Tutkielma tunteesta (Love − and the philosopher), suom. Väinö Nyman, Helsinki: Kirja 1924. * Verikosto eli unohdetun kertomus, suom. Väinö Andelin. Hämeenlinna: V. Andelin 1899) ** (uusi suomennos) suomentanut V. Hämeen-Anttila, Hämeenlinna: Karisto 1917. Sarja: Kariston 50 pennin romaaneja, 91−94 * Thelma, suomentanut Jalmari Sauli, Hämeenlinna: Karisto 1915 Sarja: Kariston 50 p:n romaaneja n:o 51−54. * Kaksi maailmaa (A Romance of two Worlds), suomentanut Jalmari Sauli, Hämeenlinna: Karisto 1920. Sarja: Marie Corellin romaanit 1. == Lähteet == ==Aiheesta muualla== Luokka:Englantilaiset fantasiakirjailijat Luokka:Englantilaiset kirjailijat Luokka:Vuonna 1855 syntyneet Luokka:Vuonna 1924 kuolleet
Bertrand Grospellier

Bertrand ”ElkY” Grospellier (s. 8. helmikuuta 1981) on ranskalainen pokeriammattilainen ja entinen tietokonepeliammattilainen. Hän on asunut peliammattilaisena Etelä-Koreassa, mutta nykyisin hän asuu Lontoossa. Internetissä Grospellier pelaa nimimerkillä ElkY. == Tietokonepelit == Grospellier oli yksi parhaista StarCraft-ammattilaisista 2000-luvun alussa. Hän sijoittui toiseksi World Cyber Gamesissa vuonna 2001 ja jatkoi uraansa ammattilaisena Etelä-Koreassa. Vuonna 2002 hän menestyi televisioidussa Warcraft III: Reign of Chaos -pelin Ongamenet WarCraft Retail Leaguessa. 2000-luvun puolivälissä Grospellier siirtyi nettipokeriin. == Pokeriura == Grospellier oli ensimmäistä kertaa rahasijoilla WSOP:ssa heinäkuussa 2006 ja European Poker Tourilla Badenin osakilpailussa lokakuussa samana vuonna. Tammikuussa 2007 Grospellier sijoittui toiseksi EPT:n Kööpenhaminan turnauksessa. Hän ansaitsi 2,3 miljoonaa Tanskan kruunua ruotsalaisen Magnus Peterssonin voittaessa. Kesän 2007 WSOP:ssa Grospellier saavutti kolme rahasijaa. Vuonna 2008 Grospellierin turnausansiot olivat yli 3,6 miljoonaa dollaria. Tammikuussa 2008 hän voitti EPT:n PokerStars Caribbean Adventure -turnauksen ansaiten kaksi miljoonaa dollaria. Toukokuussa hän oli viides Grand Prix De Parisin pääturnauksessa (palkintosumma 78 860 euroa). Lokakuussa 2008 hän voitti World Poker Touriin kuuluvan Festa Al Lago Classicin ja ansaitsi 1 411 015 dollaria. Tammikuun 2009 alussa "ElkY" voitti PokerStars Caribbean Adventuren High Roller -turnauksen (palkintosumma 433 500 dollaria) ja oli paria viikkoa myöhemmin vastaavassa EPT Deauvillen turnauksessa kolmas. Maaliskuussa pelatussa NBC National Heads-Up Championshipissä hän oli kolmas. Huhtikuussa WPT Five Star World Poker Classicissa hän oli samoin kolmas ansaiten 776 245 dollaria. Toukokuussa 2011 Grospellier voitti EPT Grand Final -tapahtumassa Madridissa kaksi sivuturnausta: 25 000 euron No Limit Hold'em - High Roller Eventin voittopalkinto oli 525 000 euroa ja 10 000 euron No Limit Hold’em – High Roller Turbon 153 000 euroa. Kesäkuussa 2011 hän voitti ensimmäisen WSOP-rannekkeensa oltuaan ykkönen 10 000 dollarin Seven Card Stud Championshipissä. Näin hänestä tuli neljäs turnauspokerin ”Triple Crown” -tittelin saavuttanut hänen voitettuaan EPT-, WPT- ja WSOP-mestaruuden. Näiden lisäksi hän on netissä voittanut WCOOP- ja SCOOP-turnaukset. Grospellier edustaa PokerStars-nettipokerihuonetta. Hän oli ensimmäinen PokerStarsilla "Supernova" ja "Supernova Elite" -statuksen saavuttanut pelaaja. Saavutuksiin vaadittiin 100 000 ja miljoona pelaajapistettä 12 kuukaudessa. Kesäkuussa 2011 Grospellierin pokeriuran turnauspalkkiot ylittivät 7,9 miljoonaa dollaria. The Hendon Mobin turnaustilastojen mukaan hän on pokeriturnauksissa kautta aikojen eniten ansainnut ranskalainenhttp://pokerdb.thehendonmob.com/ranking/196. == Lähteet == == Aiheesta muualla == * ElkY:n profiili PokerStarsin sivuilla * Luokka:Ranskalaiset pokerinpelaajat Luokka:Ranskalaiset elektronisen urheilun ammattilaiset Luokka:Vuonna 1981 syntyneet Luokka:Elävät henkilöt
Äänirasia

Äänirasia eli pick-upOtavan Iso tietosanakirja, Otava 1967, osa 6, palsta 1193 on levysoittimissa käytettävä sähkömekaaninen anturi, joka muuntaa äänilevyä koskettavan neulan mekaanisen liikkeen sähköiseksi signaaliksi. Halvemmissa levysoittimissa käytetään yleensä pietsosähköiseen ilmiöön perustuvaa keraamista äänirasiaa, jonka antama signaali on sellaisenaan riittävä vahvistimen suuri-impedanssiseen linjaliitäntään. Kalliimmissa levysoittimissa käytetään magneettista äänirasiaa, jonka antama signaali on hyvin heikko. Se liitetään vahvistimessa erilliseen Phono-liitäntään, jonka sisäänmenoimpedanssi on 50 kilo-ohmia ja joka suorittaa signaalille niin sanotun RIAA-korjauksen. Magneettisia äänirasioita on kahta tyyppiä: moving magnet, jossa neulaan kiinnitetty magneetti liikkuu pienen kelan sisällä, ja moving coil, jossa neulaan kiinnitetty kela liikkuu magneettikentässä. Stereofonisissa äänirasioissa on erilliset anturit vasemmalle ja oikealle kanavalle. Ne on kallistettu toisiinsa nähden 90° kulmaan, kumpikin 45° eri suuntiin äänilevyn tasoon nähden. ==Lähteet== ==Aiheesta muualla== Luokka:Äänentoistotekniikka
Catherine Scott

Catherine Scott (s. 27. elokuuta 1973) on jamaikalainen entinen yleisurheilija, joka kilpaili 400 metrin juoksussa ja 400 metrin aitajuoksussa. Scott karsiutui 1992 Soulin nuorten MM-kisoissa 400 metrin välierissä ajalla 53,91. Sydneyn olympialaisissa 2000 hän karsiutui 400 metrin aitojen välierissä ajalla 55,78, mutta oli samoissa kisoissa mukana Jamaikan joukkueessa, joka voitti olympiahopeaa 4 x 400 metrin viestijuoksussa.http://www2.iaaf.org/OLY00/results/data/W/4X4/Rf.html Seuraavana vuonna Scott karsiutui Lissabonin sisäratojen MM-kisoissa 400 metrin sileän alkuerissä ajalla 53,82, mutta oli mukana voittamassa pitkän viestin MM-hopeaa.http://www2.iaaf.org/wic01/results/data/W/4X4/Rf.html Myöhemmin samana vuonna Edmontonin ulkoratojen MM-kisoissa hän oli voittamassa 4 x 400 metrin viestissä MM- kultaa.http://www2.iaaf.org/WCH01/Results/data/W/4X4/Rf.html Scott oli Birminghamin sisäratojen MM-kisoissa 2003 Jamaikan joukkueessa, joka voitti viestissä MM- hopeaa.http://www.iaaf.org/WIC03/results/gender=W/discipline=4X4/combCode=hash/roundCode=f/index.html Scottin veli Michael Blackwood on myös menestynyt pikajuoksija. ==Ennätykset== * 400 metrin juoksu: 51,65 (2000) * 400 metrin aitajuoksu: 54,93 (2000) ==Lähteet== Luokka:Jamaikalaiset pikajuoksijat Luokka:Jamaikalaiset 400 metrin aitajuoksijat Luokka:Jamaikalaiset olympiamitalistit Luokka:Vuonna 1973 syntyneet Luokka:Elävät henkilöt
Protectobot

Protectobotit ovat kuvitteellinen Transformers-alaryhmä, jotka ovat Autobottien puolella Generation 1:ssä. He ovat erikoistuneet suojelu- ja pelastustehtäviin ja he muuttuvat hälytysajoneuvoiksi. Siihen kuuluu viisi Autobotia: Hot Spot, First Aid, Streetwise, Groove ja Blades. == Protectobotit == === Hot Spot === Protectobottien johtaja. Hän haluaa aina olla mukana toiminnassa ja se tekeekin hänestä tehokkaan johtajan. Muuntuu paloautoksi. Motto: Ruoste ei koskaan nuku, enkä minäkään. === First Aid === Nimensä mukaisesti hänen tehtävänsä on toimia lääkärinä. Muuntuu ambulanssiksi. Motto: Gramma huoltoa vastaa kilogrammaa hoitoa. === Streetwise === Streetwise toimii hyvin tutkijana ja soturina. Muuntuu poliisiautoksi. Motto: Täytyy tietää missä on ennen kuin voi tietää mitä tehdä. === Groove === Tiedustelu on hänen erikoisalaansa. Muuntuu poliisimoottoripyöräksi. Motto: Sota on aina ongelma, ei koskaan ratkaisu. === Blades === Blades on ilmataistelija. Hän ei erikoisemmin pidä sodasta, mutta ei kuitenkaan kieltäydy taistelusta. Muuttuu pelastushelikopteriksi. Motto: Sota on likaista peliä - ja minä olen likainen pelaaja! === Defensor === Jättirobotti, joksi protectobotit voivat yhdistyä. Erittäin vahva soturi, joka on myös Optimus Primen suosiossa. Prototyyppi- Defensorin aseistukseen kuului miekka, mutta se jätettiin pois lopullisesta versiosta testiyleisöjen kutsuttua miekkaa "naurettavaksi". == Aiheesta muualla == *Lisätietoa Protectoboteista TFWIKI.Netissä, Transformers- aiheisesta wikiassa Luokka:Autobotit